Kjørup
Kjørup er en hovedgård ca. 9 km nordvest for Otterup på Nordfyn.
Gården er nævnt i 1493 som tilhørende slægten Podebusk/Putbus. Den var i slægtens eje til 1781, som baroniet Kjørup fra 1672, som en del af baroniet Einsidelsborg/Egebjerggård 1716-1810 og grevskabet Roepstorff 1810-1929.
På et stensat voldsted omgivet af vandfyldte grave ligger det hvidkalkede, trefløjede anlæg i to etager. Vestfløjen fra 1582 er søgt tilskrevet bygmester Domenicus Badiaz, sydfløjen er fra 1750-1780. Den fritliggende nordfløj i bindingsværk er opført 1800-1820.